Suomen Moskovan-suurlähetystö

225 px|thumb|Suurlähetystö on osoitteessa Kropotkinski pereulok 15-17
Suomen Moskovan-suurlähetystö () sijaitsee Venäjän pääkaupungissa Moskovassa. Suurlähettiläänä on toiminut Marja Liivala 1. syyskuuta 2024 alkaen.Valtioneuvosto, Ajankohtaista, Uutiset: Suurlähettiläsnimityksiä ja sivuakkreditointeja

Lähetystössä on henkilökuntaa 34 henkilöä (vuonna 2023).

 Suurlähetystörakennus 
Suurlähetystön nykyinen rakennus vihittiin käyttöön Suomen itsenäisyyspäivänä 6. joulukuuta 1938 ja on Suomen ensimmäinen nimenomaan diplomaattiseksi edustustoksi rakentama talo. Samalla se oli ensimmäinen Neuvostoliiton pääkaupunkiin Moskovaan rakennettu ulkovaltojen edustustoJussi Niemeläinen, Suomen valkoinen talo. Helsingin Sanomat 1.12.2013 s. C 10–11 ja on yksi harvoista funktionalismin tyylisuunnan rakennuksista Moskovassa toimien edelleen paljolti sellaisena kuin sen suunnittelija, arkkitehti Hilding Ekelund sen piirsi.

Talon suurta parveketta kutsutaan "Paasikiven komentosillaksi". Sisätiloissa koristeellisessa salissa ruokasalin ja ison salin välissä on kaksi Ilja Repinin maalausta ja kullatut 1900-luvun alun huonekalut. Huonekalut ovat tarinan mukaan peräisin Suomen suuriruhtinaskunnan aikaisesta ministerivaltiosihteerin residenssistä. Isossa salissa on nykyaikainen kalustus ja ruokasalissa on alkuperäinen arkkitehti Elli Ruuthin suunnittelema kalustus.

Talon valmistuttua henkilökunta asui lähetystöalueella. Talvisodan aikana rakennus oli tyhjillään ja Ruotsin valvonnassa, jatkosodan aikana siinä asui ruotsalaisia diplomaatteja ja sodan päätyttyä yhdysvaltalainen diplomaatti George F. Kennan.

Lähetystön pihalla oli viljelypalstoja sekä kanoja ja sikoja 1940-luvun loppupuolelta 1960-luvulle, jolloin henkilökunnalle alettiin vuokrata asuntoja muualta kaupungista.

Suurlähetystön lisärakennuksen rakentaminen alkoi Neuvostoliiton hajoamisen myötä ja vihittiin käyttöönsä keväällä 1996.

 Edustustopäälliköt 

+ Venäjä edustajaSuomi ulkomailla, Venäjä, Suomi, Yh­teys­tie­dot, Suurlähetystö, Historia: Suomen edustustopäälliköt Moskovassa  vuodet asema  1921 va. valtuutettu  1921, 1922 va. asiainhoitaja  1921–1922  1922 lähettiläs <center>Venäjä osa Neuvostoliittoa 1922–1991  1991–1992 suurlähettiläs  1993–1996  1996–2000  2000–2004  2004–2008  2008–2012  2012–2016  2016–2020  2020–2024  2024 alkaen

+ Neuvostoliitto(1922–1991) edustaja  vuodet  asema  1922–1927 lähettiläs  1927–1930  1931–1939 <center>Ei diplomaattisuhteita 1939–1940 talvisodan takia  1940–1941 lähettiläs <center>Ei diplomaattisuhteita 1941–1945 jatkosodan takia  1945–1953 lähettiläs  1953–1954 1954–1955 suurlähettiläs  1955–1963  1963–1967  1967–1970, 1974–1982  1970–1974  1983–1988 1988–1991

 Katso myös 
 Venäjän Helsingin-suurlähetystö

 Lähteet 

 Kirjallisuutta 
 Jyrki Paloposki, Jussi Pekkarinen: Kolhoosi ja keidas. Moskovan suurlähetystörakennus 60 vuotta. Otava 1998. (Julkaistu venäjäksi 2005.)


 Aiheesta muualla 

 Kimmo Elo: Diplomaatti muistelee ja pohtii Venäjää. Kirja-arvostelu teoksesta Mansala, Arto: Kohti kaaoksen pitkää yötä. Kolme kautta Moskovassa. WSOY, 2015. (Agricolan kirja-arvostelut, 29.4.2015)

Luokka:Suomen ja Venäjän väliset suhteet
Luokka:Moskovan rakennukset ja rakennelmat
Moskova